It-28 ta' Frar, 2014  Skema ta' Kumpens għall-Waqfien Temporanju u Volontarju tal-Attivitajiet tas-Sajd  Il-Ministru għall-Iżvilupp Sostenibbli, l-Ambjent u Tibdil fil-Klima, u s-Segretarju Parlamentari għall-Agrikultura, is-Sajd u Drittijiet tal-Annimali, fid-dawl tal-bżonn li jkun hemm għajnuna finanzjarja lis-sidien ta' dgħajjes li joperaw fis-sajda tal-pixxispad li huma lesti li fuq bażi volontarja jidħlu fi ftehim għall-waqfien totali mill-attivitajiet tas-sajd kollu għax-xhur ta' Marzu, Ottubru u Novembru 2014 biex ma jiżdiedx l-isforz tas-sajd fuq sajdiet oħra, qiegħed iniedi Skema ta' kumpens għal dawn is-sidien kif ġej:  1. Tifsir F'din l-iskema, kemm-il darba r-rabta tal-kliem ma tkunx teħtieġ xorta oħra: "Direttur" tfisser id-Direttur responsabbli għas-Sajd.  2. Min jista' jikkwalifika għal din l-Għajnuna  Din l-għajnuna tingħata lil kulmin huwa sid ta' bastiment tas-sajd li għandu permess għas-sajd tal-pixxispad waqt l-2014. Il-bastiment hekk liċenzjat ma jridx ikun jagħmel l-ebda attività tas-sajd waqt ix-xhur ta' Marzu, Ottubru u Novembru 2014. Is-sid tal-bastiment tas-sajd għandu jkun iddikjara €15,000 jew iktar f'bejħ ta' ħut f'almenu waħda mit-tlett snin ta' qabel.  Min għandu l-liċenzja tal-lampuki ma huwiex eligibbli.  3. Kif persuna tikseb id-dritt għal din l-Għajnuna  3.1 Din l-għajnuna tingħata permezz ta' talba, liema talba trid issir fuq formola apposta maħruġa mid-Dipartiment tasSajd u l-Akwakultura. Din il-formola tista' tinkiseb mingħand il-koperattivi tas-Sajjieda jew mid-Dipartiment tas-Sajd u l-Akwakultura.  Gazzetta tal-Gvern ta' Malta 19,216  3.2. Kull talba li ssir għandha tinkludi t-tagħrif, dettalji u dokumenti li ġejjin:  (c) Kopja tal-liċenzja tal-bastiment jew dikjarazzjoni mingħand il-Kaptan tal-Bastiment.  (d) Għandu jkun irreġistrat mal-Korporazzjoni tax-Xogħol u Taħriġ bħala sajjied fl-2014;  (e) Dokumentazzjoni uffiċjali li juri l-ammont ta' kontribuzzjoni soċjali mħallsa waqt ix-xhur fejn ma jsirx sajd.  3.3 Talba għal din l-għajnuna hija soġġetta għaddispożizzjonijiet kif ġejjin:  (b) Id-dritt għal għajnuna bħal din għandu jibda jgħodd biss mill-jum li fih jibda l-istaġun magħluq hekk kif iddikjarat mid-Dipartiment tas-Sajd u l-Akwakultura;  (c) Fil-każ ta' sidien bi sħab applikazzjoni waħda għal kull bastiment tiġi aċċettata (bil-kunsens tas-sidien kollha), ma' dan kollu fil-każ tal-għajnuna fuq il-kontribuzzjoni soċjali s-sidien kollha jistgħu ikunu eliġibbli jekk jissodisfaw irrekwiżiti kollha;  (d) Fil-każ ta' kumpaniji, id-dritt għall-għajnuna f'pagament ekwivalenti għall-kontribuzzjoni soċjali ma japplikax  3.4. Id-Direttur jista', minn żmien għal żmien, jitlob kull dokument ieħor li jista' jkun meħtieġ sabiex it-talba tkun tista' tiġi pproċessata, riveduta jew imġedda u jista' jagħmel użu mill-informazzjoni li teżisti fid-Dipartiment.  4. Id-dħul li jiġi kkunsidrat u meta jieqaf id-dritt għallGħajnuna  Meta persuna tikkwalifika għal din l-għajnuna, id-dritt għal din l-għajnuna jintemm awtomatikament meta d-dgħajsa ma tibqax marbuta fil-port u tintuża għal kwalunkwe attività oħra fuq il-baħar. Id-dritt għal din l-għajnuna jintemm awtomatikament ukoll jekk il-persuna tieħu sehem f' attivitajiet ta' xogħol ieħor.  It-28 ta' Frar, 2014  Din l-għajnuna hija rregolata mid-dispożizzjonijiet tarRegolament tal-Kummissjoni (KE) 875/2007 tal- 24 ta' Lulju, 2007 dwar l-applikazzjoni tal-Artikoli 87 u 88 tat-Trattat tal-KE rigward għajnuna de minimis fis-settur tas-sajd u li jemenda r-Regolament (KE) Nru 1860/2004 u huwa soġġett għal Regolamenti li jieħdu postu. Kull dispożizzjoni legali oħra li tirregola s-settur u l-għoti ta' għajnuna statali għandha tapplika.  Fil-każ ta' dritt, din l-għajnuna tikkonsisti f'pagament ekwivalenti għall-kontribuzzjoni soċjali mħallsa f'dan ilperjodu ta' waqfien mis-sajd u ta' kumpens ta' €3,000 għal kull bastiment.  Fil-każ tal-kontribuzzjonijiet soċjali, l-applikant għandu juri b'mod sodisfaċenti lid-Direttur tas-Sajd li l-applikant ma kienx involut f'attivitajiet ekonomiċi oħra jew f'impieg bi ħlas matul is-sena.  Applikanti li kienu benefiċjarji ta' miżuri oħra ta' għajnuna statali de minimis mhux eliġibbli taħt din l-iskema fil-każ illi lammont li jkun ibbenefika minnu l-applikant (inkluż l-ammont illi jkun qed japplika għalih taħt din l-iskema li għandu jitqies fil-kalkolu) fl-aħħar tliet snin huwa iktar minn €30,000. Lapplikanti huma obbligati illi jiffirmaw dikjarazzjoni f'dan ir-rigward.  6. Kif isir il-ħlas?  6.1 Din l-għajnuna għandha tingħata f'forma ta' cheque li jintbagħat bil-posta.  6.2 Dan iċ-cheque se jkun validu għal sitt xhur mid-data tal-ħruġ tiegħu.  7. Għoti ta' informazzjoni falza jew nuqqas ta' tħaris tal-klawsoli ta' din l-iskema  Fil-każ li l-għoti ta' informazzjoni falza jew nuqqas li jiġi rappurtat lid-Direttur xi bdil fiċ-ċirkostanzi, l-applikant ikun soġġet għal-kull azzjoni legali neċessarja.  8. Tul tal-Iskema Id-data tad-dħul fis-seħħ ta' din l-iskema hija l-istess data ta' pubblikazzjoni fil-Gazzetta tal-Gvern u tiġi tterminata fl-aħħar tal-2014. 9. Emendi għall-Iskema Il-Ministru jkun jista' jagħmel dawk l-emendi meħtieġa għal din l-iskema billi jippubblika dawk l-emendi fil-Gazzetta tal-Gvern. It-28 ta' Frar, 2014  Gazzetta tal-Gvern ta' Malta 19,216  AvviŻI tal-Qorti – Court NoticeS 348 B'digriet tat-13 ta' Jannar, 2014 mogħti mill-Qorti Ċivili Prim' Awla, din il-Qorti ordnat il-pubblikazzjoni tal-estratt li jidher hawn taħt biex iservi ta' notifika skont l-Artikoli 187 (3) u 338 (1) tal-Kodiċi ta' Proċedura u Organizzazzjoni Ċivili (Kap. 12).  Illi b'Rikors u Ċedola ta' Kompensazzjoni kontestwalment ippreżentati minn Joseph ow fl-4 ta' Novembru, 2013 qed tintalab tpaċija tal-ammont ta' €81,000 prezz minnhom offert fil-Bejgħ bl-Irkant 3/13 fl-ismijiet Joseph ow vs Annabelle Blake Moldi, miżmum taħt l-Awtorità ta' din il-Qorti fid-29 ta' Ottubru, 2013.  Skont Artikolu 338 (2) tal-Kapitolu 12: Kull min jista' jkollu interess u l-persuni hekk notifikati għandhom żmien għoxrin ġurnata biex jippreżentaw tweġiba li fiha jiddikjaraw bid-dettall ir-raġunijiet għall-oppożizzjoni tagħhom u ssomom kontestati, u meta dik l-oppożizzjoni tkun imsejsa fuq talba li tolqot ir-rikavat tal-bejgħ u allegata kawża ta' preferenza, huma għandhom jiddikjaraw l-ammont ta' dik it-talba u l-bażi għal dik il-preferenza. Dawn il-persuni għandhom flimkien mar-risposta jippreżentaw kull prova relevanti sabiex jissostanzjaw l-oppożizzjoni tagħhom.  Reġistru tal-Qorti Superjuri, illum id-19 ta' Frar, 2014. Marvic Harley Mcnee Għar-Reġistratur Qrati Ċivili u Tribunali  B'digriet tat-Tribunal għal Talbiet Żgħar tal-20 ta' Novembru, 2013 ġiet ordnata l-pubblikazzjoni tal-estratt li jidher hawn taħt għall-finijiet ta' notifika skont l-Artikolu 187 (3) tal-Kodiċi ta' Organizzazzjoni u Proċedura Ċivili (Kap. 12).  Mobisle Communications Limited (C 24655) ta' Fra Diego Street, Santa Venera, MRS 1501, ippreżentaw Talba fid-19 ta' Settembru, 2013 fejn talbu lit-Tribunal sabiex jikkundanna lil Constantin PortanierLejman (KI 31666A), ta' 21, Flat 4, Triq il-Wilġa, Is-Swatar, L-Imsida, sabiex iħallas lis-soċjetà attriċi ssomma ta' €1,283.99 liema ammont huwa dovut lis-soċjetà attriċi.  Bl-ispejjeż u bl-imgħaxijiet legali.  Il-kawża (Avviż Nru 561/13VG) hija differita għall-5 ta' Marzu, 2014 fis-1.00 p.m.  Reġistru tal-Qorti tal-Maġistrati (Malta), illum 26 ta' Frar, 2014. 